Nordisk konvention om social sikring
Nordisk konvention om social sikring, konvention, som sikrer ligebehandling af nordiske statsborgere i forhold til de nordiske landes nationale lovgivning om social sikring; indgået 18.08.2003 i Karlskrona mellem de nordiske lande med ikrafttrædelse 2004.
Konventionens regler supplerer EF-forordning 883/04, der handler om brugen af de sociale sikringsordninger på de arbejdstagere, selvstændige erhvervsdrivende m.fl., som flytter mellem de europæiske lande.
Desuden gælder den for personer, som ikke er omfattet af denne forordning, men som er eller har været omfattet af lovgivningen i et nordisk land og har bopæl i et nordisk land samt deres familiemedlemmer og efterladte.
Konventionen indeholder samtidig regler om dækning af merudgifter ved hjemrejse i sygdomstilfælde fra et andet nordisk land.